**TUKUMA NOVADA DOME**

Reģistrācijas Nr.90000050975

Talsu iela 4, Tukums, Tukuma novads, LV-3101,

tālrunis 63122707, fakss 63107243, mobilais tālrunis 26603299, 29288876

[www.tukums.lv](http://www.tukums.lv) e-pasts: dome@tukums.lv

**ĀRKĀRTAS SĒDES PROTOKOLS**

Tukumā

2018. gada 20. jūnijā Nr.14

Ārkārtas sēde sasaukta 2018.gada 20.jūnijā plkst. 16:00 Talsu ielā 4, Tukumā.

Sēdi plkst. 16:00 atklāj un vada Tukuma novada Domes priekšsēdētājs Ēriks Lukmans.

Sēdi protokolē Administratīvās nodaļas vadītāja Ritma Skudra.

Tiek nodrošināta sēdes tiešraide tīmekļa vietnē www.tukums.lv.

Sēdē piedalās:

deputāti: Arvīds Driķis, Jānis Eisaks, Edmunds Grīnbergs, Sergejs Kovaļovs, Dace Lebeda, Kaspars Liepa, Modris Liepiņš, Ēriks Lukmans, Ilvars Ozoliņš, Normunds Rečs (nepiedalās deputāti: Reinis Duksītis, Artis Jomerts, Ludmila Reimate, Guna Roze, Daiga Reča, Aivars Volfs, Agris Zvaigzneskalns – citu darbu dēļ),

- Tumes un Degoles pagastu pārvaldes vadītāja Lidija Legzdiņa,

Domes administrācijas darbinieki:

- Administratīvās nodaļas vadītāja Ritma Skudra,

- Finanšu nodaļas vadītāja Laila Dzalbe,

- sabiedrisko attiecību speciāliste Gundega Rugāja,

- Informācijas tehnoloģiju nodaļas vadītājs Arturs Vinbergs,

- datortīklu administrators Viktors Rūsa,

- Jana Tramdaha – SIA “Latvijas lauku konsultāciju centrs” Tukuma konsultāciju biroja vadītāja.

Atklāti balsojot, ar 10 balsīm par (Arvīds Driķis, Jānis Eisaks, Edmunds Grīnbergs, Sergejs Kovaļovs, Dace Lebeda, Kaspars Liepa, Modris Liepiņš, Ēriks Lukmans, Ilvars Ozoliņš, Normunds Rečs), pret – nav, atturas – nav,

*Tiek apstiprināta ārkārtas sēdes darba kārtība:*

1. Par ārkārtējās situācijas izsludināšanu lauksaimniecībā un mežsaimniecībā Tukuma novada administratīvajā teritorijā.

1. §.

**Par ārkārtējās situācijas izsludināšanu lauksaimniecībā**

**un mežsaimniecībā Tukuma novada administratīvajā**

**teritorijā**

ZIŅO: Ēriks Lukmanis – Domes priekšsēdētājs

UZSTĀJAS: Jana Tramdaha

JAUTĀJUMU - NAV

DEBATES - NAV

Atklāti balsojot, ar 10 balsīm par (Arvīds Driķis, Jānis Eisaks, Edmunds Grīnbergs, Sergejs Kovaļovs, Dace Lebeda, Kaspars Liepa, Modris Liepiņš, Ēriks Lukmans, Ilvars Ozoliņš, Normunds Rečs), pret – nav, atturas – nav,

NOLEMJ: lēmumu “Par ārkārtējās situācijas izsludināšanu lauksaimniecībā un mežsaimniecībā Tukuma novada administratīvajā teritorijā” pieņemt (lēmums pievienots).

Tukuma novada Domes ārkārtas sēde tiek slēgta plkst.16:12.

Sēdi vadīja

Domes priekšsēdētājs Ē.Lukmans

Protokolēja

Administratīvās nodaļas vadītāja R.Skudra

Protokols parakstīts 21.06.2018.

NORAKSTS

**L Ē M U M S**

Tukumā

2018. gada 20. jūnijā prot.Nr.14, 1. §.

**Par ārkārtējās situācijas izsludināšanu lauksaimniecībā**

**un mežsaimniecībā Tukuma novada administratīvajā**

**teritorijā**

*Daļējas pieejas informācija*

Saskaņā ar Latvijas Vides, ģeoloģijas un meteoroloģijas centra datiem, kopējais nokrišņu daudzums Latvijā 2018.gada maija 2. dekādē bija 9,1 mm, kas ir 43% zem dekādes normas, un maija 3. dekādē bija 2,3 mm, kas ir 88% zem dekādes normas. Tukuma novadā šajā laikā nokrišņi daudzos pagastos vispār nav novēroti, kā arī nokrišņi nav bijuši jūnija mēneša 1.dekādē, kā rezultātā no pārmērīga sausuma cietušas būtiskas lauksaimniecības zemju, kultūraugu un mežsaimniecības platības.

Tukuma novada pašvaldībā 2018.gada 19.jūnijā un 20.jūnijā saņemti Tukuma novada lauksaimnieku iesniegumi: SIA ”X” (reģistrēts ar Nr.3662), AS “X” (reģistrēts ar Nr.3663), SIA “X” (reģistrēts ar Nr.3664), SIA “X” (reģistrēts ar Nr.3675), SIA “X” (reģistrēts ar Nr.3676), 2018.gada 20.jūnijā kolektīvais iesniegums (reģistrēts ar Nr.3577), kolektīvais iesniegums (reģistrēts ar Nr.3686), ZS X īpašnieka X (reģistrēts ar Nr.3695) un ZS “X” īpašnieka X ar lūgumu, izsludināt ārkārtas situāciju lauksaimniecībā un mežsaimniecībā Tukuma novadā. Atbilstoši apkopotajai informācijai sausuma skartas lielākā daļa lauksaimniecībā izmantojamās zemes platības un mežsaimniecības zemes, kurās jaunaudžu atjaunošana notikusi 2017. un 2018. gadā, un situācija, kāda ir izveidojusies lauksaimniekiem novada administratīvajā teritorijā, ir kritiska, sausuma skartajās teritorijās lauksaimniecības uzņēmumiem radušies nepārvaramas varas apstākļi. Tādējādi pie šādiem apstākļiem uzskatāms, ka ir pamats lūgt valsts atbalstu grūtībās nonākušajiem lauksaimniekiem.

Ņemot vērā iepriekš minēto un apstākli, ka lauksaimniecības attīstība ir viena no prioritārām nozarēm Tukuma novadā, kā arī, pamatojoties uz likuma “Par pašvaldībām” 41.panta pirmās daļas 4.punktu, likuma “Par ārkārtējo situāciju un izņēmuma stāvokli” 4.panta otro daļu, 6.panta pirmās daļas 3.punktu:

1. ierosināt Latvijas Republikas Ministru kabinetu izsludināt ārkārtējo situāciju lauksaimniecībā un mežsaimniecībā Tukuma novada administratīvajā teritorijā, paredzot noteiktā režīma darbības ietekmi lauksaimniecības un mežsaimniecības uzņēmumiem vismaz 12 mēnešus,

2. ierosināt Latvijas Republikas Zemkopības ministriju realizēt uzņēmēju atbalsta pasākumus krīzes situācijas pārvarēšanai,

3. ierosināt Latvijas Republikas Ministru kabinetu sniegt finansiālu atbalstu novada uzņēmējiem un iedzīvotājiem, lai daļēji kompensētu zaudējumus, kas radušies lauksaimniecības un mežsaimniecības teritorijām ilgstoša sausuma rezultātā,

4. uzdot Domes Administratīvajai nodaļai triju darba dienu laikā pēc Tukuma novada Domes ārkārtas sēdes protokola parakstīšanas nosūtīt elektroniski lēmumu Latvijas Republikas Ministru kabinetam un Latvijas Republikas Zemkopības ministrijai.

Domes priekšsēdētājs Ē.Lukmans

NORAKSTS PAREIZS

Tukuma novada Domes

Administratīvās nodaļas vadītāja R.Skudra

21.06.2018.